text: Tysk politijagt ind i Danmark
  15 marts 2012 kl. 07.32
  Tysk politi forfulgte onsdag en italiensk menneskesmugler langt ind i Danmark. Bilen med sluseren ogfire unge afghanere blev standset ved Aabenraa Syd.
  Tysk politi spottede den italienske Fiat Punto syd for grænsen. Da politiet ville tale med mændene i bilen, forsvandt den mod Danmark. 
  Jagten fortsatte op over grænsen. Dansk politi havde ikke patruljer i området. Derfor fik det tyske politi tilladelse tl at fortsætte ind i Danmark. Ved Aabenraa Syd lykkedes det dansk politi at standse Punto'en. 
  Efter Schengen-aftalen må tysk politi køre op til 25 kilometer ind i Danmark.
  